Tupa kostrjawa

Tupa kostrjawa (Bromus inermis) je rostlina ze swójby słódkich trawow (Poaceae). 

 Wopis 
Tupa kostrjawa docpěwa wysokosć wot 30 hač 100 cm. Rostlina njese wuběžki.

 Łopjena 
Łopjena su nahe a płone. Wone docpěwaja šěrokosć wot 6 hač 10 cm. Jich kóžki su 2 mm dołhe.

 Kćenja 
Kćěje wot junija hač julija. Pakić je zrunana a docpěwa dołhosć wot 10 hač 20 cm. Pakićowe hałuzy docpěwaja dołhosć wot 5 cm. Kłóski su linealnje-tupe a docpěwaja dołhosć wot 2 hač 3 cm. Delnja přikrywna pluwizna je jednonerwowa, mjeztym zo je hornja přikrywna pluwizna třonerwowa. Kryjace pluwizny su njekochtate abo njesu 1-2 mm dołhi kocht.

 Stejnišćo 
Rosće na pućowych kromach, rolach a suchich trawnikach.

 Rozšěrjenje 
Rostlina je w sewjernej a srjedźnej Europje rozšěrjena, při čimž južnje hač Alpskeje južneje stopy a Balkanskeje połkupy wustupuje.

 Noty 

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 380 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija: Słódke trawy